Center for Misbrug på [adresse] 35B, Kalundborg 
Sagsfremstilling 
6.      Center for Misbrug på [adresse] 35B, Kalundborg  
                                                                                                                        Åbent 
Sagsnr.: 326-2015-42593       J.nr.: 82.00.00            Patricia Friis.: 326-2015-278485 
  
[adresse] 
Direktionen vedtog den 19. februar 2013, at stille midlertidige lokaler til rådighed for henholdsvis Center for Misbrug 
og Sundhedstjenesten til forventet 1. januar 2014 på [adresse], Kalundborg. Efterfølgende er Sundhedstjenesten 
fraflyttet til Akut- og [adresse], og Misbrugscentret har grundet pladsproblemer og udvidelse af politiske 
bestemte tilbud, løbende fået tildelt yderligere arealer på [adresse]  
  
Center for Misbrug disponerer på nuværende tidspunkt over Rådgivningscentret på [adresse] 36, Kalundborg, som 
er en kommunalt ejet ejendom og ifølge BBR udgør et samlet erhvervsareal på 257 m2 samt over ca. 700 m2 på 
[adresse], Kalundborg, som ligeledes er kommunalt ejet. I alt således ca. 957 m2. Med denne løsning har 
Misbrugscentret fået dækket lokalebehovene, men arealanvendelsen vurderes ikke at være optimal, og antal m2 må 
karakteriseres som værende høj med uhensigtsmæssige driftsomkostninger til følge. Dette grundet de nuværende 
lokalers indretning og størrelser, som ikke giver mulighed for optimal anvendelse uden ombygningsomkostninger.  
  
Administrationen har på baggrund af Socialudvalgets anmodninger, løbende siden 2013 søgt alternative 
placeringsmuligheder til Center for Misbrug. Både lejesituationer, købsscenarie samt genplacering i kommunal 
ejede bygninger har været undersøgt og undervejs bl.a. været forelagt Socialudvalget, uden at det dog har resulteret 
i egnede lokaler og derved heller ikke konkretiseret sig i en egentlig flytning af Center for Misbrug fra [adresse]  
  
I forbindelse med budget 2014 blev der vedtaget hensigtserklæring nr. 4, vedr. placering af Misbrugscentret: ”Den 
fremtidige placering af Misbrugscentret afventer beslutning indtil medio 2014, hvor der forventes at være et overblik 
over [adresse] brug af egne bygninger.”  
  
Den efterfølgende foreslåede omplacering udgør en del af en samlet lokalefrigivelses-/rokade-sag fremsat på 
Økonomiudvalgets møde den 19. august 2015. 
  
Administrationen oplyser, at arbejdet vedr. den strategiske vurdering af Kalundborg Kommunes bygningsmasse 
"Projekt Ejendomsstrategi", herunder klarlægning af de fremtidige langsigtede potentialer i den bygningsmasse, 
som fremadrettet vurderes at skulle forblive i kommunalt regi ikke er endeligt afsluttet, men at der sideløbende med 
projektgennemførelsen fortsat har været en løbende søgning efter alternativ placering til Center for Misbrug.  
  
Administrationen vurderer, at der ved en genplacering af Center for Misbrug i kommunale hensigtsmæssigt 
indrettede lokaler er behov for ca. 600 m2. Det er en forudsætning at lokalerne er beliggende i Kalundborg by, da 
det er her, langt den største del af de daglige brugerne er tilhørende. Placeringen skal være relativt nemt tilgængelig 
via offentlig transport, men ikke nødvendigvis i selve bykernen. Der er behov for kontorlokaler, diverse grupperum, 
mødelokaler, samt bl.a. 2 indgange m.m. 
  
Administrationen vurderer, at den kommunalt ejede ejendom beliggende [adresse] 35B, Kalundborg (Kalundborg 
Forsynings tidligere administrationsbygning på Rynkevangen/Slagelsevej) kunne bringes i spil og tænkes ind som 
mulighed for den fremtidige ramme for Center for Misbrug. Der er tale om ejendom, som ifølge BBR udgør et samlet 
areal på 1.036 m2, hvoraf 736 m2 er registreret som kontorer m.m. og administrationen vurderer bl.a., at den lidt 
tilbagetrukne, men dog stadig centrale, beliggenhed gør ejendommen interessant. 
  
Administrationen oplyser, at der vil skulle ske ombygning, herunder indretning af flere kontorer og fællesrum m.m., før 
ejendommen vil kunne anvendes til formålet. Størstedelen af arealerne er indrettet som værksteder, og at kontorene 
ikke ligger samlet i bygningen.  
  
Administrationen anslår ombygningsudgifterne, herunder indfrielse af forventede myndighedskrav, til at kunne 
afholdes indenfor en ramme på kr. 1.530.000. Administrationen oplyser, at der vil skulle foretages yderligere 
afklaringer, men at ombygningsudgifterne ikke forventes at overstige det oplyste rammebeløb.  
  
Administrationen henleder opmærksomheden på, at [adresse] 35B er beliggende i et område ved 
Rynkevangen/Slagelsevej, som afventer egentlig planlægning, herunder afklaring af de fremtidige 
erhvervsudviklingsmuligheder. I sagen forudsættes det, at Center for Misbrug råder over [adresse] 35B i minimum 
3 år, med henblik på at sikre konstruktionens økonomiske bæredygtighed. Hvorvidt ejendommen på sigt fortsat skal 
bestå eller f.eks. nedrives for at gøre plads til den fremtidig udvikling, er ikke afklaret, men administrationen henleder 
opmærksomheden på, at området på sigt har potentiale til f.eks. erhvervsudvikling, og at området på sigt vurderes til 
f.eks. at skulle danne sammenhæng mellem [adresse], [adresse] og byen, jf. tidligere beslutning fra 
Teknik og Miljøudvalget.  
  
Ved en samling af Center for Misbrug på [adresse] 35B, vil ejendommen beliggende [adresse] 36 kunne frigives 
til salg. Administrationen vurderer, at en salgspris udgør kr. 900.000 til 1,1 mio. Administrationen har foranlediget, at 
der foretages ejendomsmæglervurdering af ejendommen. 
  
BEHANDLING 
Økonomiudvalget. 
  
INDSTILLING 
Direktøren indstiller: 
  
1) at ejendommen [adresse] 35b, Kalundborg frigives til brug for Center for Misbrug, således at der kan ske 
indflytning senest primo december 2015, og at ombygning og flytning sker indenfor en ramme på kr. 1.560.000 på 
baggrund af de nævnte forhold og finansieres af de likvide aktiver (kassen).  
  
2) at driftsbudgettet fra 2016 til de løbende ejendomsrelaterede driftsomkostninger på [adresse] 35B, Kalundborg 
finansieres af de sparede driftsomkostninger på henholdsvis [adresse] og [adresse] 36, begge Kalundborg, og at 
der samtidig sker budgettilpasning. En besparelse tilgår de likvide aktiver. 
  
3) at provenuet fra et salg af [adresse] 36, Kalundborg tilgår de likvide aktiver. 
  
ØKONOMISKE KONSEKVENSER 
Anlægsudgifter til ombygning og flytning på anslået kr. 1.560.000, som finansieres af de likvide aktiver (kassen). 
  
Driftsudgifter/besparelser på de ejendomsrelaterede udgifter fra 2016, som tilgår de likvide aktiver. 
  
Anlægsindtægt ved et salg af [adresse] 36, Kalundborg, som tilgår kassen. Indtægten tages bevillingsmæssigt med 
i de kvartalsvise tillægsbevillinger vedrørende køb og salg af jord og bygninger m.m. 
Økonomiudvalgets møde den 19. august 2015: 
Udvalget vedtog at godkende direktørens indstilling. 
  
  
Administrativ bemærkning den 9. september 2015: 
Sagen stopper ikke i Økonomiudvalget, men behandles i Kommunalbestyrelsen. 
  
Bilag 
  
  
Notat - Center for Misbrug på [adresse] 35B, Kalundborg 
326-2015-197952 
  
  
  
Kommunalbestyrelsens møde den 16. september 2015: 
Kommunalbestyrelsen vedtog at godkende Økonomiudvalgets indstilling. 
